آلمان تشقی ایشلر وزیری آنالنا بربوک, روسیه بیلن اوکراین اوروشی دوام ایترایکن, اوکراین نینگ ناتو اعضالیگی توغریسیده گپیریش نینگ ممکن ایمس لیگینی معلوم قیلدی.
بربوک, اوسلو ده بولیب اوتگن رسمی بولمه گن ناتو تشقی ایش لر وزیر لری ییغیلیشی دایره سیده بیرگن بیاناتیده, اوکراین نینگ ناتو اعضالیگی بیلن علاقه لی بحث و مناظره لر نی بهالنتیردی.
هر اولکه نینگ قیسی اتفاققه اعضا بولیشی بوییچه اوزی نینگ قرار قیله دیگن لیگینی بیلدیرگن بربوک, اوکراین بیلن ناتو اورته سیده گی همکارلیک نینگ آرتگن لیگینی معلوم قیلدی.
بربوک, "ناتو نینگ هردایم انیق روشده بیلدیریب کیلگن آچیق ایشیک سیاستی دوام ایتماقده.  عینی دمده اوروش نینگ اورته سیده ینگی بیر اعضالیک حقیده گپیریشی میز نینگ ممکن ایمس لیگی انیق" دییه قید ایتدی.
بیر ییل آلدین مادرید ده بولیب اوتگن ناتو رهبر لر ییغیلیشیده فنلاند بیلن سویدن نینگ اتفاققه اعضا ایتیب قبول ایتیلیشی نینگ ممکن ایکن لیگینی معلوم قیلگن بربوک, ناتو اعضالیگی توغریسیده سویدن نینگ آلمان نینگ انیق حمایتی گه ایگه ایکن لیگینی تکرارلب اوتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
